पाएं अपने शहर की ताज़ा ख़बरें और फ्री ई-पेपरडाउनलोड करें
थाना सिटी पुलिस ने शराब ठेके पर तोड़-फोड़ व लूटपाट के आरोपी पर केस दर्ज किया है। जांच अधिकारी गुरनाम सिंह ने बताया कि राकेश कुमार वासी गली नंबर-1 राधा स्वामी कॉलोनी ने बयान दर्ज कराए थे कि वह शराब ठेकेदार विजेता ब्रैवियस प्राइवेट लिमिटेड के मंजूरशुदा ठेका मलोट रोड मछली मार्केट पर बतौर सेल्जमैन लगा है। 4 मई को शाम 5 बजे ठेका बंद कर सो गया। रात 10 बजे रजिंदर कुमार निवासी गुरु नानक कॉलोनी फाजिल्का आया व शराब मांगने लगा। शराब न देने पर धमकियां देने लगा कि वह शटर तोड़ देगा व उसे नुकसान पहुंचाएगा। वह शटर को ईंट पत्थर मारने लगा।
उसने शटर खोला तो रजिंदर ने अंदर आते ही उसे धक्का मार कर दिया और शराब की बोतलें तोड़ने लगा। शोर मचाने पर मोटरसाइकिल पर भाग गया। ठेके के अंदर बोतलें टूटीं और बिखरी पड़ी थीं। कैश गल्ला भी टूटा था। उसमें दिन भर की सेल के 19750 रुपए गायब थे। उसने ठेके का शटर बंद कर मालिक को फोन किया। अगले दिन उसने ठेके के इंचार्ज के साथ मिलकर सारी शराब की गिनती की, जिस में से करीब 7000 रुपए शराब की बोतलें टूटी हुई थीं। पुलिस ने उक्त आरोपी पर धारा 188, 427, 506, 51बी डीएम एकट 2005 के तहत मामला दर्ज कर लिया है।
आरोपी पर पहले से 11 केस
पुलिस ने बताया कि आरोपी पर सदर फाजिल्का में 160 नशीली गोलियां, थाना सिटी फाजिल्का में अफीम, सदर फाजिल्का में 54 बोतल शराब, थाना सिटी फाजिल्का में 37 पेटियां शराब, सदर फाजिल्का में 300 बोतल शराब, थाना सदर खन्ना में 36 पेटियां शराब, थाना समराला में 600 बोतल शराब, थाना सिटी फाजिल्का में 48 बोतल शराब, थाना सिटी फाजिल्का में 120 बोतल व 100 ग्राम नशीला पाउडर थाना सदर फाजिल्का में 300 बोतल शराब व थाना खुईखेड़ा में 264 बोतल शराब के केस दर्ज हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn